6. ΒΑΣΙΛΙΚΟΝ ΔΙΑΤΑΓΜΑ της 5/24 Σεπτ.1956 (ΦΕΚ Α΄212) Περί προσθήκης της Παθολογικής Ανατομικής εις τας ιατρικάς Ειδικότητας. Εν όψει του άρθρ.7 του Ν.Δ.3366/1955 “περί ασκήσεως του Ιατρικού επαγγέλματος και ιατρικών ειδικοτήτων κλπ.”. Άρθρον μόνον.-1.Εις τας υπό του άρθρ.7 του Ν.Δ.3366/1955 “περί ασκήσεως του ιατρικού επαγγέλματος και ιατρικών ειδικοτήτων κλπ.” οριζομένας ιατρικάς ειδικότητας προστίθεται και η ειδικότης Παθολογικής Ανατομικής. Σελ.531 571 Ιατρικές Ειδικότητες 34.Ζ.β.6 2.Δια την παραπομπήν των υποψηφίων προς απόκτησιν αδείας χρησιμοποιήσεως τίτλου της Ειδικότητος Παθολογικής ανατομικής εις δοκιμασίαν, απαιτείται πλην της υποβολής των υπό των κειμένων διατάξεων οριζομένων δικαιολογητικών, και τετραετής άσκησις, είτε εις Παθολογοανατομικά Εργαστήρια του Πανεπιστημίου Αθηνών και Θεσσαλονίκης είτε εις τα συμφώνως τω άρθρ.6 του ως άνω Ν.Δ.3366/1955 αναγνωρισθησόμενα εργαστήρια μεγάλων Νοσοκομείων εφ’ όσον ταύτα διαθέτουν γενικόν Παθολογικόν υλικόν. 3.Ο μέχρι της δημοσιεύσεως του παρόντος Β.Δ/τος διανυθείς χρόνος ασκήσεως των ειδικευομένων εις την παθολογοανατομικήν ιατρών, εις τα εν τη προηγουμένη παραγράφω εργαστήρια, προσμετράται εις τον υπό της προηγουμένης παραγράφου οριζόμενον χρόνον συνολικής ασκήσεως. 4.Οι κατά την δημοσίευσιν του παρόντος ασκούντες την ειδικότητα της Παθολογικής ανατομικής ιατροί, δύνανται να τύχωσι του τίτλου της ειδικότητος ταύτης, άνευ δοκιμασίας, κατά την ητιολογημένην κρίσιν του Συμβουλίου Ιατρικών Ειδικοτήτων, εφ’ όσον έχουσι συμπληρώσει τετραετή, τουλάχιστον άσκησιν εις Παθολογοανατομικά Εργαστήρια Πανεπιστημίων ή μεγάλων Νοσοκομείων της ημεδαπής ή αλλοδαπής και ήθελον υποβάλει την σχετικήν αίτησιν μετά των νομίμων δικαιολογητικών εντός εξαμήνου από της δημοσιεύσεως του παρόντος Β.Δ/τος. 